ΣΧΕΔΙΟ ΝΟΜΟΥ

«ΡΥΘΜΙΣΕΙΣ ΓΙΑ ΤΗΝ ΕΞΥΓΙΑΝΣΗ ΤΟΥ ΕΙΔΙΚΟΥ ΛΟΓΑΡΙΑΣΜΟΥ ΤΟΥ ΑΡΘΡΟΥ 40 Ν. 2773/1999»

ΚΕΦΑΛΑΙΟ Α

ΑΝΑΠΡΟΣΑΡΜΟΓΗ ΤΙΜΩΝ ΑΠΟΖΗΜΙΩΣΗΣ ΕΝΕΡΓΕΙΑΣ ΑΠΟ ΣΤΑΘΜΟΥΣ ΑΠΕ ΚΑΙ ΣΗΘΥΑ

# Άρθρο 1

# Επανακαθορισμός στοιχείων τιμολόγησης ηλεκτρικής ενέργειας λειτουργούντων σταθμών ΑΠΕ και ΣΗΘΥΑ

1. Τα στοιχεία και οι τιμές αναφοράς του πίνακα της περ. β΄ της παραγράφου 1 του άρθρου 13 ν. 3468/2006 (Α΄ 129), όπως ισχύει, και του πίνακα της παραγράφου 3 του άρθρου 27Α ν. 3734/2009 (Α΄ 8), όπως ισχύει, καθώς και των τιμών αναφοράς του «ειδικού προγράμματος ανάπτυξης φωτοβολταϊκών στα κτίρια», όπως αυτές οι τιμές έχουν αναπροσαρμοστεί και εφαρμόζονται για την εκτέλεση των συμβάσεων πώλησης κατά την έναρξη ισχύος του παρόντος, επανακαθορίζονται, από την έναρξη ισχύος του παρόντος, για τους σταθμούς ΑΠΕ και ΣΗΘΥΑ που την ημερομηνία αυτή βρίσκονται σε κανονική ή δοκιμαστική λειτουργία ή, εάν δεν προβλέπεται περίοδος δοκιμαστικής λειτουργίας, έχει ενεργοποιηθεί η σύνδεσή τους, σύμφωνα με τις ακόλουθες περιπτώσεις.

α. Τιμολόγηση (€/MWh) ηλεκτρικής ενέργειας από φωτοβολταϊκούς σταθμούς.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ΦΩΤΟΒΟΛΤΑΪΚΟΙ ΣΤΑΘΜΟΙ | | | | | | | | | | | | | | | |
|  | | ΔΙΑΣΥΝΔΕΔΕΜΕΝΟ ΣΥΣΤΗΜΑ | | | | | | | | | | ΜΗ ΔΙΑΣΥΝΔΕΔΕΜΕΝΟ ΣΥΣΤΗΜΑ | | | |
| Περίοδος Διασύνδεσης | Φ/Β Στεγών (<=10kW) | ΦΒ έως 100kW | | 100 kW<P<=500kW | | 500 kW<P<=1MW | | 1 MW<P<=5MW | | P>5MW | | ΦΒ έως 100kW | | 100 kW<P<=500kW | |
| XE | ME | XE | ME | XE | ME | XE | ME | XE | ME | XE | ME | XE | ME |
| Πριν το 2009 | 550 | 460 | 440 | 410 | 390 | 410 | 385 | 410 | 385 | 410 | 385 | 505 | 480 | 457 | 390 |
| Α Τριμ. 2009 | 540 | 460 | 430 | 410 | 355 | 410 | 355 | 410 | 355 | 410 | 355 | 505 | 480 | 457 | 360 |
| B Τριμ. 2009 | 540 | 460 | 410 | 410 | 330 | 410 | 325 | 410 | 325 | 410 | 325 | 495 | 460 | 457 | 330 |
| Γ Τριμ. 2009 | 540 | 460 | 380 | 410 | 315 | 400 | 315 | 400 | 315 | 400 | 315 | 480 | 420 | 415 | 320 |
| Δ Τριμ. 2009 | 540 | 460 | 350 | 390 | 300 | 390 | 300 | 390 | 300 | 390 | 300 | 460 | 400 | 390 | 305 |
| Α Τριμ. 2010 | 535 | 440 | 330 | 375 | 285 | 375 | 285 | 370 | 275 | 370 | 275 | 440 | 350 | 380 | 290 |
| Β Τριμ. 2010 | 535 | 420 | 320 | 375 | 280 | 375 | 280 | 370 | 275 | 365 | 270 | 420 | 340 | 380 | 285 |
| Γ Τριμ. 2010 | 535 | 415 | 315 | 370 | 270 | 365 | 265 | 360 | 260 | 360 | 260 | 415 | 330 | 375 | 275 |
| Δ Τριμ. 2010 | 535 | 410 | 310 | 360 | 265 | 360 | 265 | 355 | 260 | 355 | 260 | 410 | 325 | 370 | 275 |
| Α Τριμ. 2011 | 440 | 400 | 310 | 345 | 255 | 340 | 250 | 335 | 245 | 335 | 245 | 405 | 320 | 345 | 255 |
| Β Τριμ. 2011 | 435 | 380 | 305 | 335 | 245 | 330 | 240 | 330 | 235 | 325 | 235 | 390 | 315 | 335 | 250 |
| Γ Τριμ. 2011 | 425 | 375 | 300 | 320 | 240 | 320 | 235 | 315 | 230 | 315 | 225 | 385 | 305 | 330 | 240 |
| Δ Τριμ. 2011 | 415 | 365 | 290 | 300 | 220 | 300 | 215 | 300 | 215 | 295 | 205 | 375 | 300 | 310 | 225 |
| Α Τριμ. 2012 | 385 | 360 | 280 | 295 | 205 | 290 | 200 | 285 | 200 | 275 | 195 | 360 | 290 | 285 | 210 |
| Β Τριμ. 2012 | 345 | 340 | 275 | 285 | 185 | 270 | 180 | 270 | 180 | 255 | 175 | 340 | 280 | 270 | 190 |
| Γ Τριμ. 2012 | 310 | 310 | 260 | 275 | 185 | 260 | 180 | 255 | 175 | 245 | 175 | 320 | 260 | 260 | 190 |
| Δ Τριμ. 2012 | 255 | 305 | 240 | 265 | 180 | 250 | 175 | 240 | 170 | 240 | 170 | 315 | 250 | 250 | 185 |
| Α Τριμ. 2013 | 230 | 300 | 240 | 245 | 180 | 240 | 175 | 235 | 170 | 230 | 165 | 310 | 240 | 245 | 180 |
| Β Τριμ. 2013 | 220 | 290 | 230 | 195 | 180 | 195 | 145 | 195 | 140 | 195 | 135 | 290 | 230 | 210 | 150 |
| Γ Τριμ. 2013 | 125 | 230 | 165 | 185 | 140 | 185 | 135 | 185 | 130 | 185 | 125 | 230 | 165 | 200 | 140 |
| Δ Τριμ. 2013 | 125 | 230 | 165 | 185 | 140 | 185 | 135 | 185 | 130 | 185 | 125 | 230 | 165 | 200 | 140 |

Για σταθμούς ισχύος έως και 20 kW, που δεν εντάσσονται στο «ειδικό πρόγραμμα ανάπτυξης φωτοβολταϊκών σε κτίρια», οι τιμές του πίνακα προσαυξάνονται κατά 10%. Η διάταξη του προηγούμενου εδαφίου δεν εφαρμόζεται στις περιπτώσεις σταθμών που η προσαύξηση του 10% οδηγεί σε τιμή υψηλότερη της τιμής αποζημίωσης που εφαρμόζεται για την εκτέλεση των συμβάσεων πώλησης για την ενέργεια που έχει παραχθεί τον Ιανουάριο του 2014.

Για σταθμούς ισχύος έως και 100 kW που ανήκουν σε κατ΄ επάγγελμα αγρότες, οι τιμές του πίνακα προσαυξάνονται κατά 10%. Η διάταξη του προηγούμενου εδαφίου δεν εφαρμόζεται στις περιπτώσεις σταθμών που η προσαύξηση του 10% οδηγεί σε τιμή υψηλότερη της τιμής αποζημίωσης που εφαρμόζεται για την εκτέλεση των συμβάσεων πώλησης για την ενέργεια που έχει παραχθεί τον Ιανουάριο του 2014 Σε περίπτωση μεταβίβασης του σταθμού σε φυσικό ή νομικό πρόσωπο που δεν ανήκει στην κατηγορία των κατ΄επάγγελμα αγροτών επενακαθορίζεται η τιμή αποζημίωσης, από την ημερομηνία μεταβίβασης, με βάση τις διατάξεις του παρόντος χωρίς την προσαύξηση του 10%.

β. Τιμολόγηση (€/MWh) ηλεκτρικής ενέργειας από αιολικούς σταθμούς

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ΑΙΟΛΙΚΟΙ ΣΤΑΘΜΟΙ | | | | | | | | | | | | |
|  | ΔΙΑΣΥΝΔΕΔΕΜΕΝΟ ΣΥΣΤΗΜΑ | | | | | | ΜΗ ΔΙΑΣΥΝΔΕΔΕΜΕΝΟ ΣΥΣΤΗΜΑ | | | | | |
| Περίοδος Διασύνδεσης | Α/Π έως 5MW | | 5MW<P≤20MW | | P>20MW | | Α/Π έως 5MW | | 5MW<P≤20MW | | P>20MW | |
| XE | ME | XE | ME | XE | ME | XE | ME | XE | ME | XE | ME |
| έως 31/12/2006 | 107 | 87 | 107 | 84 | 105 | 82 | 120 | 93 | 120 | 90 | 115 | 84 |
| από 01/01/2007 | 107 | 89 | 107 | 86 | 105 | 84 | 120 | 95 | 120 | 92 | 115 | 89 |

γ. Τιμολόγηση (€/MWh) ηλεκτρικής ενέργειας από μικρούς υδροηλεκτρικούς σταθμούς με εγκατεστημένη ισχύ έως 15 MWe

|  |  |  |  |  |  |  |
| --- | --- | --- | --- | --- | --- | --- |
| ΜΙΚΡΑ ΥΔΡΟΗΛΕΚΤΡΙΚΑ ΕΡΓΑ | | | | | | |
| Περίοδος Διασύνδεσης | MΥΗΣ έως 1MW | | 1MW<P≤5MW | | P>5MW | |
| XE | ME | XE | ME | XE | ME |
| έως 31/12/2006 | 107 | 87 | 107 | 84 | 102 | 82 |
| από 01/01/2007 | 107 | 89 | 107 | 87 | 102 | 84 |

δ. Τιμολόγηση (€/MWh) ηλεκτρικής ενέργειας από μονάδες ΣΗΘΥΑ

|  |  |  |
| --- | --- | --- |
|  | ME | XE |
| ΣΗΘΥΑ με χρήση Φυσικού Αερίου ≤ 1 MW κατηγορίες (α) ή (γ) | 95 + ΣΡ | 80 + ΣΡ |
| ΣΗΘΥΑ με χρήση Φυσικού Αερίου ≤ 1 MW λοιπών κατηγοριών | 100 + ΣΡ | 85 + ΣΡ |
| ΣΗΘΥΑ με χρήση Φυσικού Αερίου > 1 MW και ≤ 35 MW κατηγορίες (α) ή (γ) | 85 + ΣΡ | 75 + ΣΡ |
| ΣΗΘΥΑ με χρήση Φυσικού Αερίου > 1 MW και ≤ 35 MW λοιπών κατηγοριών | 90 + ΣΡ | 80 + ΣΡ |
| ΣΗΘΥΑ με χρήση Φυσικού Αερίου > 35 MW κατηγορίες (α) ή (γ) | 62 + ΣΡ | 57 + ΣΡ |
| ΣΗΘΥΑ με χρήση Φυσικού Αερίου > 35 MW λοιπών κατηγοριών | 67 + ΣΡ | 62 + ΣΡ |

Οι κατηγορίες ΣΗΘΥΑ του ανωτέρω πίνακα προσδιορίζονται σύμφωνα με το άρθρο 3 της Υ.Α. Δ5-ΗΛ/Γ/Φ1/οικ.15641/14.07.2009 (Β’ 1420):

(α) Συνδυασμένος κύκλος αεριοστρόβιλου με ανάκτηση θερμότητας

(β) Ατμοστρόβιλος αντίθλιψης

(γ) Ατμοστρόβιλος συμπύκνωσης – απομάστευσης

(δ) Αεριοστρόβιλος με ανάκτηση θερμότητας

(ε) Παλινδρομική μηχανή εσωτερικής καύσης

(στ) Μικροστρόβιλος

(ζ) Μηχανή Stirling

(η) Κυψέλη Καυσίμου

(θ) Ατμομηχανή

(ι) Οργανικός κύκλος Rankine

ια) Οποιοσδήποτε άλλος τύπος τεχνολογίας ή συνδυασμός τύπων τεχνολογιών που εμπίπτει στον ορισμό της συμπαραγωγής

Ο συντελεστής ρήτρας φυσικού αερίου (ΣΡ) είναι μέγεθος που καλύπτει τις μεταβολές του κόστους του φυσικού αερίου και υπολογίζεται όπως στη συνέχεια:

ΣP = (((1-((n-ne)/nhr))/ne))x(ΜΤΦΑt-26)

Όπου

ne: Ηλεκτρικός βαθμός απόδοσης μονάδας συμπαραγωγή, όπως ορίζεται στην Υ.Α. Δ5-ΗΛ/Γ/Φ1/749/21.03.2012 (B’ 889)

nh: Θερμικός βαθμός απόδοσης μονάδας συμπαραγωγής, όπως ορίζεται στην Υ.Α. Δ5-ΗΛ/Γ/Φ1/749/21.03.2012 (B’ 889)

n = ne + nh : Ολικός βαθμός απόδοσης μονάδας συμπαραγωγής

nhr: είναι η τιμή αναφοράς του βαθμού απόδοσης για τη χωριστή παραγωγή θερμικής ενέργειας, όπως ορίζεται στην Υ.Α. Δ5-ΗΛ/Γ/Φ1/749/21.03.2012 (B’ 889)

όπου οι βαθμοί απόδοσης σε Ανώτερη Θερμογόνο Δύναμη (ΑΘΔ) όπως στον κατωτέρω πίνακα Β.

Πίνακας Β

|  |  |
| --- | --- |
| ΣΗΘΥΑ με χρήση Φυσικού Αερίου ≤ 1 Mw κατηγορίες (α) ή (γ) | n = 72%, ne = 33%, nhr = 81% |
| ΣΗΘΥΑ με χρήση Φυσικού Αερίου ≤ 1 Mw λοιπών κατηγοριών | n = 67%, ne = 33%, nhr = 81% |
| ΣΗΘΥΑ με χρήση Φυσικού Αερίου > 1 Mw και ≤ 35 Mw κατηγορίες (α) ή (γ) | n = 72%, ne = 35%, nhr = 81% |
| ΣΗΘΥΑ με χρήση Φυσικού Αερίου > 1 Mw και ≤ 35 Mw λοιπών κατηγοριών | n = 67%, ne = 35%, nhr = 81% |
| ΣΗΘΥΑ με χρήση Φυσικού Αερίου > 35 Mw κατηγορίες (α) ή (γ) | n = 72%, ne = 35%, nhr = 81% |
| ΣΗΘΥΑ με χρήση Φυσικού Αερίου > 35 Mw λοιπών κατηγοριών | n = 67%, ne = 35%, nhr = 81% |

ΜΤΦΑt: Η ανά μήνα μέση μοναδιαία μικτή τιμή του Φυσικού Αερίου η οποία περιλαμβάνει την τιμή πώλησης με το κόστος μεταφοράς και τον ειδικό φόρο κατανάλωσης (ΜΤΦΑμ ή ΜΤΦΑη) στην οποία προστίθεται και το μέσο κόστος CO2 που αντιστοιχεί στην ηλεκτροπαραγωγή.

ΜΤΦΑμ: Η ανά μήνα μέση μοναδιαία τιμή πώλησης φυσικού αερίου για συμπαραγωγή σε €/MWh Ανωτέρας Θερμογόνου Δύναμης (ΑΘΔ) στους χρήστες φυσικού αερίου στην Ελλάδα, εξαιρούμενων των πελατών ηλεκτροπαραγωγής. Η τιμή αυτή ορίζεται με μέριμνα της Διεύθυνσης Πετρελαϊκής πολιτικής του ΥΠΕΚΑ και κοινοποιείται ανά μήνα στον ΛΑΓΗΕ.

Μ.Τ.Φ.Α.η: Η ανά μήνα μέση μοναδιαία τιμή πώλησης φυσικού αερίου σε €/MWh ανωτέρας θερμογόνου δύναμης (ΑΘΔ) στους χρήστες ΦΑ στην Ελλάδα οι οποίοι είναι πελάτες ηλεκτροπαραγωγής. Η τιμή αυτή ορίζεται με μέριμνα της Διεύθυνσης Πετρελαϊκής Πολιτικής του Υπουργείου Περιβάλλοντος Ενέργειας και Κλιματικής Αλλαγής και κοινοποιείται ανά μήνα στον ΛΑΓΗΕ.

Το μέσο κόστος CO2 υπολογίζεται από την μαθηματική σχέση:

Μέσο Κόστος CO2 (€/Mwh) = 0.37\*Μέση Τιμή Δικαιωμάτων CO2 (€/tn)\*ne

Μέση Τιμή Δικαιωμάτων CO2: Η ανά μήνα μέση τιμή των δικαιωμάτων CO2 σε €/tn όπως προκύπτει από τα στοιχεία του ΕΕΧ (Energy Exchange). Η τιμή αυτή υπολογίζεται με μέριμνα του Γραφείου Εμπορίας Δικαιωμάτων Εκπομπών του ΥΠΕΚΑ και κοινοποιείται ανά μήνα στον ΛΑΓΗΕ.

Στην περίπτωση που σταθμός ΣΗΘΥΑ των κατηγοριών 19 έως 24 του πίνακα Α αξιοποιεί τα καυσαέρια για γεωργικούς σκοπούς το σταθερό τμήμα της τιμής του πίνακα (τιμή εξαιρουμένου του ΣΡ) προσαυξάνεται κατά 10%.

Οι κατηγορίες ΧΕ και ΜΕ των πινάκων των περιπτώσεων α έως δ έχουν ως ακολούθως:

ΧΕ: Υλοποίηση της επένδυσης χωρίς τη χρήση δημόσιας ενίσχυσης κατά τα οριζόμενα στο άρθρο 2,

ΜΕ: Η υλοποίηση της επένδυσης με χρήση δημόσιας ενίσχυσης κατά τα οριζόμενα στο άρθρο 2.

Ως ημερομηνία Διασύνδεσης στους ανωτέρω πίνακες νοείται η ημερομηνία που οι σταθμοί τέθηκαν σε κανονική ή δοκιμαστική λειτουργία ή, εάν δεν προβλέπεται περίοδος δοκιμαστικής λειτουργίας, ενεργοποιήθηκε η σύνδεσή τους.

2. Για λοιπούς, πλην φωτοβολταϊκών, αιολικών, μικρών υδροηλεκτρικών, σταθμούς ΑΠΕ που κατά την έναρξη ισχύος του παρόντος βρίσκονται σε κανονική ή δοκιμαστική λειτουργία ή, εάν δεν προβλέπεται περίοδος δοκιμαστικής λειτουργίας, έχει ενεργοποιηθεί η σύνδεσή τους, η τιμή αποζημίωσης της παραγόμενης ηλεκτρικής ενέργειας από την ημερομηνία αυτή αναπροσαρμόζεται σύμφωνα με οριζόμενα στο άρθρο 5 του παρόντος.

3. Οι διατάξεις των περιπτώσεων (α), (β), (γ) και (δ) της παραγράφου 1 δεν εφαρμόζονται για σταθμούς για τους οποίους η τιμή αποζημίωσης που εφαρμόζεται για την εκτέλεση των συμβάσεων πώλησης για την ενέργεια που έχει παραχθεί τον Ιανουάριο του 2014 είναι μικρότερη από την τιμή αποζημίωσης, που θα αντιστοιχούσε σε αυτούς με την κατάταξή τους στις αντίστοιχες κατηγορίες των πινάκων των περιπτώσεων (α), (β), (γ) και (δ) της παραγράφου 1 συμπεριλαμβανομένων τυχόν προσαυξήσεων κατά τις διατάξεις αυτές.

4. Ο ΛΑΓΗΕ για τις συμβάσεις πώλησης ηλεκτρικής ενέργειας στο διασυνδεδεμένο σύστημα, ο ΔΕΔΔΗΕ για τις συμβάσεις πώλησης ηλεκτρικής ενέργειας στο μη διασυνδεδεμένο σύστημα των νησιών καθώς και οι προμηθευτές ηλεκτρικής ενέργειας στην περίπτωση των εγκαταστάσεων του «ειδικού προγράμματος ανάπτυξης φωτοβολταϊκών στις στέγες» αναπροσαρμόζουν τις τιμές από την ημερομηνία ισχύος του παρόντος άρθρου με βάση τις διατάξεις αυτού.

# Άρθρο 2

# Δημόσια ενίσχυση – Κριτήρια υπαγωγής στις διατάξεις του άρθρου 1

1. Οι σταθμοί παραγωγής, με εξαίρεση τους σταθμούς του «ειδικού προγράμματος ανάπτυξης φωτοβολταϊκών σε κτίρια», εντάσσονται στην κατηγορία ΜΕ (με χρήση ενίσχυσης) του άρθρου 1 με τη συνδρομή σωρευτικά των εξής δυο προϋποθέσεων:

α. Ο σταθμός παραγωγής έχει τύχει άμεσης ενίσχυσης (επιχορήγηση) ή ισοδύναμης ενίσχυσης με άλλα μέσα (αφορολόγητα αποθεματικά, απαλλαγή από φόρο εισοδήματος, επιδότηση επιτοκίου) σε ποσοστό μεγαλύτερο από 20% επί του κόστους της επένδυσης όπως έχει διαμορφωθεί έως την 31.12.2013 και αποτυπώνεται στο λογιστικό σύστημα και τις λογιστικές καταστάσεις του παραγωγού.

β. Έχει καταβληθεί πάνω από το 50% του συνόλου της ενίσχυσης (άμεσης ή ισοδύναμης).

Οι εγκαταστάσεις του «ειδικού προγράμματος ανάπτυξης φωτοβολταϊκών σε κτίρια» εντάσσονται στην κατηγορία ΧΕ (χωρίς χρήση ενίσχυσης) του άρθρου 1.

Ως δημόσια ενίσχυση νοείται η ενίσχυση από αναπτυξιακό νόμο ή μέσω ένταξης σε προγράμματα χρηματοδοτούμενα από εθνικούς πόρους ή/και πόρους της Ευρωπαϊκής Ένωσης.

2. Αρχικά όλοι οι παραγωγοί, με εξαίρεση τους σταθμούς του «ειδικού προγράμματος ανάπτυξης φωτοβολταϊκών σε κτίρια», κατατάσσονται στην κατηγορία ΜΕ (με χρήση ενίσχυσης). Εντός δύο (2) μηνών από την δημοσίευση του παρόντος, οι παραγωγοί δηλώνουν, με υπεύθυνη δήλωση του Ν.1599/1986 κατά περίπτωση:

α. το κόστος της επένδυσης, το είδος της ενίσχυσης και το ύψος της ενίσχυσης επί του κόστους επένδυσης, κατά τα οριζόμενα στην παράγραφο 1α, καθώς και το ποσό και ποσοστό της ενίσχυσης που έχει καταβληθεί έως την ημερομηνία υποβολής της δήλωσης, ή

β. το κόστος της επένδυσης με αναφορά ότι δεν συντρέχουν οι προϋποθέσεις της περίπτωσης α της παραγράφου 1.

Η ανωτέρω δήλωση υποβάλλεται στον ΛΑΓΗΕ για τις συμβάσεις πώλησης ηλεκτρικής ενέργειας στο διασυνδεδεμένο σύστημα και στο ΔΕΔΔΗΕ για τις συμβάσεις πώλησης ηλεκτρικής ενέργειας στο μη διασυνδεδεμένο σύστημα των νησιών.

Σε περίπτωση ανακριβούς δήλωσης, πέραν των λοιπών κυρώσεων, ο παραγωγός θα αποζημιώνεται από την ημερομηνία συνδρομής των προϋποθέσεων της παραγράφου 1 με την τρέχουσα τιμή για νεοεισερχόμενους σταθμούς.

3. Για τις περιπτώσεις όπου δεν έχει καταβληθεί πάνω από το 50% του συνόλου της ενίσχυσης (άμεσης ή ισοδύναμης) έως την ημερομηνία δημοσίευσης του παρόντος, οι παραγωγοί υποχρεούνται εντός δύο (2) μηνών από την ημερομηνία τελευταίας καταβολής με την οποία καλύπτεται το όριο του 50% να υποβάλουν νέα περί του γεγονότος αυτού υπεύθυνη δήλωση του Ν.1599/1986 ώστε να υπαχθούν στην κατηγορία ΜΕ. Η κατάταξη γίνεται κατά τον μήνα που εκδίδεται η εντολή πληρωμής από τον αρμόδιο φορέα που παρέχει την ενίσχυση.

4. Το ΥΠΕΚΑ με συντονισμό της Υπηρεσίας εξυπηρέτησης επενδυτών για έργα ΑΠΕ σε συνεργασία με το Διαχειριστή και τον Λειτουργό της αγοράς δύναται να διενεργεί δειγματοληπτικούς ελέγχους για την ακρίβεια των δηλώσεων.

# Άρθρο 3

1. Εντός δύο (2) μηνών από την έναρξη ισχύος του παρόντος νόμου, οι παραγωγοί ΑΠΕ/ΣΗΘΥΑ οφείλουν να εκδώσουν εκπτωτικό-πιστωτικό παραστατικό κατά τον Κώδικα Φορολογικής Απεικόνισης Συναλλαγών (ΚΦΑΣ), με το οποίο να παρέχουν έκπτωση:

α. σε ποσοστό 35% οι παραγωγοί ενέργειας από φωτοβολταϊκά (πλην των περιπτώσεων του «Ειδικού Προγράμματος ανάπτυξης φωτοβολταϊκών συστημάτων σε κτιριακές εγκαταστάσεις») και

β. σε ποσοστό 10% οι παραγωγοί ενέργειας από τις υπόλοιπες ΑΠΕ/ΣΗΘΥΑ,

και στις δύο περιπτώσεις (α) και (β) επί της συνολικής αξίας της πωληθείσας ενέργειας για το 2013.

2. Aπό την παρέλευση της προθεσμίας της παραγράφου 1 και μέχρι την έκδοση και παράδοση του παραστατικού που αναφέρεται στην παράγραφο αυτή, αναστέλλεται η υποχρέωση, του ΛΑΓΗΕ για το Διασυνδεδεμένο Σύστημα και του ΔΕΔΔΗΕ για το Μη Διασυνδεδεμένο Σύστημα, καταβολής τιμήματος για την ποσότητα ενέργειας που παραδίδεται από τον μήνα έναρξης ισχύος του παρόντος και εφεξής. Ο Γενικός Γραμματέας Δημοσίων Εσόδων εξουσιοδοτείται να καθορίσει με απόφασή του τις λεπτομέρειες σχετικά με την φορολογική απεικόνιση της συναλλαγής που περιγράφεται στην παράγραφο 1 και την παρούσα.

3. Για τα έργα ΑΠΕ και ΣΗΘΥΑ που εκδίδουν σύμφωνα με την παρ. 1 πιστωτικό-εκπτωτικό παραστατικό η έκτακτη εισφορά του ν. 4093/2012, όπως τροποποιήθηκε και ισχύει, για το 2013 επανυπολογίζεται επί των μειωμένων, μετά την έκπτωση, εσόδων από την πώληση ενέργειας το αναφερόμενο έτος.

# Άρθρο 4

# Επέκταση - τροποποίηση συμβάσεων

1. Για όλους τους σταθμούς ΑΠΕ που λειτουργούν για λιγότερο από 12 χρόνια με σημείο αναφοράς την 1η Ιανουαρίου 2014, επεκτείνεται αυτοδίκαια η σύμβαση πώλησης και η σύμβαση συμψηφισμού του «ειδικού προγράμματος ανάπτυξης φωτοβολταϊκών στα κτίρια», κατά 5 χρόνια και για ίσο χρόνο οι απαιτούμενες άδειες παραγωγής και λειτουργίας και για εγκατεστημένη ισχύ ίση με την ισχύ κατά την 1η Ιανουαρίου 2014. Στους παραγωγούς των σταθμών του προηγούμενου εδαφίου κατά το διάστημα επέκτασης της σύμβασης πώλησης δίδονται οι δυνατότητες:

* Πώλησης της παραγόμενης ενέργειας με όρους λειτουργίας συστήματος και αγοράς.
* Πώλησης της παραγόμενης ενέργειας κατά προτεραιότητα και με τιμή που καθορίζεται σε 80 €/MWh, για μέγιστη ετήσια ποσότητα ενέργειας που υπολογίζεται από τη μαθηματική σχέση:

Ενέργεια (KWh) = Εγκατεστημένη Ισχύς (KW) X Συντελεστής Απόδοσης (KWh/KW).

Ο Συντελεστής Απόδοσης ανά τεχνολογία αποτυπώνεται στον παρακάτω πίνακα.

|  |  |
| --- | --- |
| ΤΕΧΝΟΛΟΓΙΑ | Συντελεστής Απόδοσης (kWh/kW) |
| Φ/Β σταθμοί στο Διασυν/νο Σύστημα | 1500 |
| Φ/Β σταθμοί στο Μη Διασυν/νο Σύστημα | 1700 |
| Φ/Β σταθμοί προγράμματος στεγών (<=10 kW) | 1400 |
| Αιολικοί σταθμοί στο Διασυν/νο Σύστημα | 2200 |
| Αιολικοί σταθμοί στο Μη Διασυν/νο Σύστημα | 2500 |
| Μικρά Υδροηλεκτρικά | 3150 |
| Βιομάζα | 7800 |
| Αέρια από ΧΥΤΑ | 6500 |
| Βιοαέριο | 7800 |
| Ηλιοθερμικά (Με ή χωρίς αποθήκευση) | 2200 |

Η ανωτέρω επιλογή γίνεται με αμετάκλητη δήλωση του παραγωγού στον ΛΑΓΗΕ ή τον ΔΕΔΔΗΕ, κατά περίπτωση, η οποία πρέπει να υποβληθεί τουλάχιστον 6 μήνες πριν την έναρξη επέκτασης της σύμβασης.

2. Ο ΛΑΓΗΕ,ο ΔΕΔΔΗΕ, ή ο Προμηθευτής ηλεκτρικής ενέργειας, κατά περίπτωση, προβαίνουν έως 31.10.2014 σε μονομερή τροποποίηση της σύμβασης πώλησης/ συμψηφισμού με την οποία θα προσδιορίζεται η νέα τιμή αποζημίωσης βάσει των διατάξεων του παρόντος νόμου καθώς και η δυνατότητα επέκτασης της σύμβασης με δήλωση του παραγωγού και την αποστέλλουν στον αντισυμβαλλόμενο έως 31.12.2014.

# Άρθρο 5

# Τροποποίηση άρθρου 13 του ν.3468/2006

1. Η περίπτωση β΄ της παραγράφου 1 του άρθρου 13 του ν.3468/2006 αντικαθίσταται, για όλους τους σταθμούς ΑΠΕ και ΣΗΘΥΑ που τίθενται σε δοκιμαστική λειτουργία ή ενεργοποιείται η σύνδεσή τους μετά την έναρξη ισχύος του παρόντος, ως εξής:

«β) Η τιμολόγηση της ηλεκτρικής ενέργειας κατά την προηγούμενη περίπτωση εκτός από την ηλεκτρική ενέργεια που παράγεται από φωτοβολταϊκούς σταθμούς για τους οποίους έχουν οριστεί ξεχωριστές τιμές από το ν.3734/2009 (Α’ 8), όπως ισχύει, γίνεται με βάση τα στοιχεία του ακόλουθου πίνακα:

Πίνακας Α

|  |  |  |  |
| --- | --- | --- | --- |
| **Παραγωγή ηλεκτρικής ενέργειας από:** | | Τιμή Ενέργειας (€/MWh) χωρίς ενίσχυση | Τιμή Ενέργειας (€/MWh) με ενίσχυση |
| 1 | Αιολική Ενέργεια που αξιοποιείται με χερσαίες εγκαταστάσεις ισχύος ≤5MWe | 105 | 85 |
| 2 | Αιολική ενέργεια που αξιοποιείται με χερσαίες εγκαταστάσεις ισχύος από 5MWh έως και 20MWe | 105 | 82 |
| 3 | Αιολική ενέργεια που αξιοποιείται με χερσαίες εγκαταστάσεις ισχύος >20MWe | 100 | 80 |
| 4 | Υδραυλική Ενέργεια που αξιοποιείται με μικρούς υδροηλεκτρικούς σταθμούς με εγκατεστημένη ισχύ ≤1MWe | 105 | 85 |
| 5 | Υδραυλική Ενέργεια που αξιοποιείται με μικρούς υδροηλεκτρικούς σταθμούς με εγκατεστημένη ισχύ από 1MWe έως και 5MWe | 105 | 83 |
| 6 | Υδραυλική Ενέργεια που αξιοποιείται με μικρούς υδροηλεκτρικούς σταθμούς με εγκατεστημένη ισχύ από 5MWe έως και 15MWe | 100 | 80 |
| 7 | Ηλιακή ενέργεια που αξιοποιείται από ηλιοθερμικούς σταθμούς ηλεκτροπαραγωγής χωρίς σύστημα αποθήκευσης | 260 | 200 |
| 8 | Ηλιακή ενέργεια που αξιοποιείται από ηλιοθερμικούς σταθμούς ηλεκτροπαραγωγής με σύστημα αποθήκευσης, το οποίο εξασφαλίζει τουλάχιστον 2 ώρες λειτουργίας στο ονομαστικό φορτίο | 280 | 220 |
| 9 | Γεωθερμική ενέργεια χαμηλής θερμοκρασίας κατά την παρ. 1στ του άρθρου 2 του νόμου 3175/2003 (Α’ 207) | 143 | 130 |
| 10 | Γεωθερμική ενέργεια υψηλής θερμοκρασίας κατά την παρ. 1στ του άρθρου 2 του νόμου 3175/2003 (Α’ 207) | 110 | 100 |
| 11 | Βιομάζα (ή βιορευστά) που αξιοποιείται μέσω θερμικών διεργασιών (καύση, αεριοποίηση, πυρόλυση), από σταθμούς με εγκατεστημένη ισχύ ≤1MW (εξαιρουμένου του βιοαποδομήσιμου κλάσματος αστικών αποβλήτων) | 198 | 180 |
| 12 | Βιομάζα (ή βιορευστά) που αξιοποιείται μέσω θερμικών διεργασιών (καύση, αεριοποίηση, πυρόλυση), από σταθμούς με εγκατεστημένη ισχύ από 1MW έως και 5MW (εξαιρουμένου του βιοαποδομήσιμου κλάσματος αστικών αποβλήτων) | 170 | 155 |
| 13 | Βιομάζα (ή βιορευστά) που αξιοποιείται μέσω θερμικών διεργασιών (καύση, αεριοποίηση, πυρόλυση), από σταθμούς με εγκατεστημένη ισχύ >5MW (εξαιρουμένου του βιοαποδομήσιμου κλάσματος αστικών αποβλήτων) | 148 | 135 |
| 14 | Αέρια εκλυόμενα από χώρους υγειονομικής ταφής και εγκαταστάσεις βιολογικού καθαρισμού και αξιοποιούνται από σταθμούς με εγκατεστημένη ισχύ ≤2MW | 99 | 90 |
| 15 | Αέρια εκλυόμενα από χώρους υγειονομικής ταφής και εγκαταστάσεις βιολογικού καθαρισμού και αξιοποιούνται από σταθμούς με εγκατεστημένη ισχύ >2MW | 86 | 78 |
| 16 | Βιοαέριο που προέρχεται από την αναερόβια χώνευση βιομάζας (ενεργειακών καλλιεργειών, ενσιρωμάτων χλωρής νομής γεωργικών καλλιεργειών, κτηνοτροφικών και αγροτοβιομηχανικών οργανικών υπολειμμάτων και αποβλήτων, αποβλήτων βρώσιμων ελαίων και λιπών, ληγμένων τροφίμων) και αξιοποιείται από σταθμούς με εγκατεστημένη ισχύ ≤3MW | 198 | 180 |
| 17 | Βιοαέριο που προέρχεται από την αναερόβια χώνευση βιομάζας (ενεργειακών καλλιεργειών, ενσιρωμάτων χλωρής νομής γεωργικών καλλιεργειών, κτηνοτροφικών και αγροτοβιομηχανικών οργανικών υπολειμμάτων και αποβλήτων, αποβλήτων βρώσιμων ελαίων και λιπών, ληγμένων τροφίμων) και αξιοποιείται από σταθμούς με εγκατεστημένη ισχύ >3MW | 187 | 170 |
| 18 | Λοιπές Α.Π.Ε. εκτός Φωτοβολταϊκών (συμπεριλαμβανομένων και των σταθμών ενεργειακής αξιοποίησης του βιοαποικοδομήσιμου κλάσματος αστικών αποβλήτων που πληρούν τις προδιαγραφές της Ευρωπαϊκής νομοθεσίας όπως εκάστοτε αυτές ισχύουν) | 90 | 80 |
| 19 | ΣΗΘΥΑ με χρήση Φυσικού Αερίου ≤1 MW κατηγορίες (α) ή (γ) | 88 + ΣΡ | 76 + ΣΡ |
| 20 | ΣΗΘΥΑ με χρήση Φυσικού Αερίου ≤1 MW λοιπών κατηγοριών | 92 + ΣΡ | 80 + ΣΡ |
| 21 | ΣΗΘΥΑ με χρήση Φυσικού Αερίου >1 MW και ≤ 5 MW κατηγορίες (α) ή (γ) | 80 + ΣΡ | 70 + ΣΡ |
| 22 | ΣΗΘΥΑ με χρήση Φυσικού Αερίου >1 MW και ≤ 5 MW λοιπών κατηγοριών | 84 + ΣΡ | 74 + ΣΡ |
| 23 | ΣΗΘΥΑ με χρήση Φυσικού Αερίου >5 MW και ≤ 10 MW κατηγορίες (α) ή (γ) | 74 + ΣΡ | 65 + ΣΡ |
| 24 | ΣΗΘΥΑ με χρήση Φυσικού Αερίου >5 MW και ≤ 10 MW λοιπών κατηγοριών | 78 + ΣΡ | 70 + ΣΡ |
| 25 | ΣΗΘΥΑ με χρήση Φυσικού Αερίου > 10 MW και ≤ 30 MW κατηγορίες (α) ή (γ) | 68 + ΣΡ | 62 + ΣΡ |
| 26 | ΣΗΘΥΑ με χρήση Φυσικού Αερίου > 10 MW και ≤ 30 MW λοιπών κατηγοριών | 72 + ΣΡ | 66 + ΣΡ |
| 27 | ΣΗΘΥΑ με χρήση Φυσικού Αερίου > 30 MW κατηγορίες (α) ή (γ) | 61 + ΣΡ | 57 + ΣΡ |
| 28 | ΣΗΘΥΑ με χρήση Φυσικού Αερίου > 30 MW λοιπών κατηγοριών | 65 + ΣΡ | 60 + ΣΡ |

Οι κατηγορίες «με ενίσχυση» και «χωρίς ενίσχυση» του ανωτέρω πίνακα Α έχουν ως ακολούθως:

Με ενίσχυση: Η υλοποίηση της επένδυσης πραγματοποιήθηκε με χρήση δημόσιας ενίσχυσης, και συγκεκριμένα με χρήση άμεσης ενίσχυσης (επιχορήγηση) ή ισοδύναμης ενίσχυσης με άλλα μέσα (αφορολόγητα αποθεματικά, απαλλαγή από φόρο εισοδήματος, επιδότηση επιτοκίου) σε ποσοστό μεγαλύτερο από 20% επί του κόστους της επένδυσης όπως έχει διαμορφωθεί έως την ημερομηνία έναρξης δοκιμαστικής λειτουργίας του σταθμού ή πραγματοποίησης της σύνδεσής του, κατά περίπτωση, και αποτυπώνεται στο λογιστικό σύστημα και τις λογιστικές καταστάσεις του παραγωγού.

Χωρίς ενίσχυση: Η υλοποίηση της επένδυσης πραγματοποιήθηκε χωρίς τη χρήση δημόσιας ενίσχυσης όπως αυτή περιγράφεται στο προηγούμενο εδάφιο.

Οι κατηγορίες ΣΗΘΥΑ του ανωτέρω πίνακα προσδιορίζονται σύμφωνα με το άρθρο 3 της Υ.Α. Δ5-ΗΛ/Γ/Φ1/οικ.15641/14.07.2009 (Β’ 1420):

(α) Συνδυασμένος κύκλος αεριοστρόβιλου με ανάκτηση θερμότητας

(β) Ατμοστρόβιλος αντίθλιψης

(γ) Ατμοστρόβιλος συμπύκνωσης – απομάστευσης

(δ) Αεριοστρόβιλος με ανάκτηση θερμότητας

(ε) Παλινδρομική μηχανή εσωτερικής καύσης

(στ) Μικροστρόβιλος

ζ) Μηχανή Stirling

η) Κυψέλη Καυσίμου

θ) Ατμομηχανή

ι) Οργανικός κύκλος Rankine

ια) Οποιοσδήποτε άλλος τύπος τεχνολογίας ή συνδυασμός τύπων τεχνολογιών που εμπίπτει στον ορισμό της συμπαραγωγής

Ο συντελεστής ρήτρας φυσικού αερίου (ΣΡ) είναι μέγεθος που καλύπτει τις μεταβολές του κόστους του φυσικού αερίου και υπολογίζεται όπως στη συνέχεια:

ΣP = (((1-((n-ne)/nhr))/ne))x(ΜΤΦΑt-26)

Όπου

ne: Ηλεκτρικός βαθμός απόδοσης μονάδας συμπαραγωγή, όπως ορίζεται στην Υ.Α. Δ5-ΗΛ/Γ/Φ1/749/21.03.2012 (B’ 889)

nh: Θερμικός βαθμός απόδοσης μονάδας συμπαραγωγής, όπως ορίζεται στην Υ.Α. Δ5-ΗΛ/Γ/Φ1/749/21.03.2012 (B’ 889)

n = ne + nh : Ολικός βαθμός απόδοσης μονάδας συμπαραγωγής

nhr: είναι η τιμή αναφοράς του βαθμού απόδοσης για τη χωριστή παραγωγή θερμικής ενέργειας, όπως ορίζεται στην Υ.Α. Δ5-ΗΛ/Γ/Φ1/749/21.03.2012 (B’ 889)

όπου οι βαθμοί απόδοσης σε Ανώτερη Θερμογόνο Δύναμη (ΑΘΔ) όπως στον παρακάτω πίνακα Β.

Πίνακας Β

|  |  |
| --- | --- |
| ΣΗΘΥΑ με χρήση Φυσικού Αερίου ≤ 1 Mw κατηγορίες (α) ή (γ) | n=72%, ne= 33%, nhr= 81% |
| ΣΗΘΥΑ με χρήση Φυσικού Αερίου ≤ 1 Mw λοιπών κατηγοριών | n=67%, ne=33%, nhr= 81% |
| ΣΗΘΥΑ με χρήση Φυσικού Αερίου > 1 MW και ≤ 5 MW κατηγορίες (α) ή (γ) | n=72%, ne=35%, nhr=81% |
| ΣΗΘΥΑ με χρήση Φυσικού Αερίου > 1 MW και ≤ 5 MW λοιπών κατηγοριών | n=67%, ne=35%, nhr=81% |
| ΣΗΘΥΑ με χρήση Φυσικού Αερίου > 5 MW και ≤ 10 MW κατηγορίες (α) ή (γ) | n=72%, ne=35%, nhr=81% |
| ΣΗΘΥΑ με χρήση Φυσικού Αερίου > 5 MW και ≤ 10 MW λοιπών κατηγοριών | n=67%, ne=35%, nhr=81% |
| ΣΗΘΥΑ με χρήση Φυσικού Αερίου > 10 Mw και ≤ 30 MW κατηγορίες (α) ή (γ) | n=72%, ne=35%, nhr=81% |
| ΣΗΘΥΑ με χρήση Φυσικού Αερίου > 10 MW και ≤30 MW λοιπών κατηγοριών | n=67%, ne=35%, nhr=81% |
| ΣΗΘΥΑ με χρήση Φυσικού Αερίου > 30 MW κατηγορίες (α) ή (γ) | n=72%, ne = 35%, nhr=81% |
| ΣΗΘΥΑ με χρήση Φυσικού Αερίου > 30 MW λοιπών κατηγοριών | n=67%, ne=35%, nhr=81% |

ΜΤΦΑt: Η ανά μήνα μέση μοναδιαία μικτή τιμή του Φυσικού Αερίου η οποία περιλαμβάνει την τιμή πώλησης με το κόστος μεταφοράς και τον ειδικό φόρο κατανάλωσης (ΜΤΦΑμ ή ΜΤΦΑη) στην οποία προστίθεται και το μέσο κόστος CO2 που αντιστοιχεί στην ηλεκτροπαραγωγή.

ΜΤΦΑμ: Η ανά μήνα μέση μοναδιαία τιμή πώλησης φυσικού αερίου για συμπαραγωγή σε €/MWh Ανωτέρας Θερμογόνου Δύναμης (ΑΘΔ) στους χρήστες φυσικού αερίου στην Ελλάδα, εξαιρούμενων των πελατών ηλεκτροπαραγωγής. Η τιμή αυτή ορίζεται με μέριμνα της Διεύθυνσης Πετρελαϊκής πολιτικής του ΥΠΕΚΑ και κοινοποιείται ανά μήνα στον ΛΑΓΗΕ.

Μ.Τ.Φ.Α.η: Η ανά μήνα μέση μοναδιαία τιμή πώλησης φυσικού αερίου σε €/MWh ανωτέρας θερμογόνου δύναμης (ΑΘΔ) στους χρήστες ΦΑ στην Ελλάδα οι οποίοι είναι πελάτες ηλεκτροπαραγωγής. Η τιμή αυτή ορίζεται με μέριμνα της Διεύθυνσης Πετρελαϊκής Πολιτικής του Υπουργείου Περιβάλλοντος Ενέργειας και Κλιματικής Αλλαγής και κοινοποιείται ανά μήνα στον ΛΑΓΗΕ.

Το μέσο κόστος CO2 υπολογίζεται από την μαθηματική σχέση:

Μέσο Κόστος CO2 (€/Mwh) = 0.37\*Μέση Τιμή Δικαιωμάτων CO2 (€/tn)\*ne

Μέση Τιμή Δικαιωμάτων CO2: Η ανά μήνα μέση τιμή των δικαιωμάτων CO2 σε €/tn όπως προκύπτει από τα στοιχεία του ΕΕΧ (Energy Exchange). Η τιμή αυτή υπολογίζεται με μέριμνα του Γραφείου Εμπορίας Δικαιωμάτων Εκπομπών του ΥΠΕΚΑ και κοινοποιείται ανά μήνα στον ΛΑΓΗΕ.

Στην περίπτωση που σταθμός ΣΗΘΥΑ των κατηγοριών 19 έως 24 του πίνακα Α αξιοποιεί τα καυσαέρια για γεωργικούς σκοπούς το σταθερό τμήμα της τιμής του πίνακα (τιμή εξαιρουμένου του ΣΡ) προσαυξάνεται κατά 10%.

Όπου στην υφιστάμενη νομοθεσία γίνεται αναφορά στις κατηγορίες α εώς ιζ του πίνακα της παρούσης όπως αυτός ίσχυε προ της αντικατάστασής του από τον πίνακα Α αυτή νοείται ως αναφορά στις κατηγορίες 1 έως 28 του πίνακα Α και η αντιστοίχιση γίνεται με βάση την περιγραφή της κάθε κατηγορίας.».

2. Στο τέλος του άρθρου 13 του ν.3468/2006 προστίθενται παράγραφοι 9 και 10 ως εξής:

«9. Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ, μπορεί να μεταβάλλεται και να εξειδικεύεται το σύνολο ή μέρος των στοιχείων του ανωτέρω πίνακα Α και ιδίως όσον αφορά στις τιμές και στην ειδικότερη κατηγοριοποίηση ανά τεχνολογία ΑΠΕ και ισχύ, καθώς και να καθορίζεται ο τρόπος υπολογισμού του συντελεστή ρήτρας φυσικού αερίου (ΣΡ). Για τη μεταβολή και εξειδίκευση αυτή λαμβάνονται κυρίως υπόψη η διείσδυση των σταθμών του ανωτέρω πίνακα στο ενεργειακό ισοζύγιο της χώρας και ο βαθμός επίτευξης των εθνικών στόχων διείσδυσης των ΑΠΕ. Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ μπορούν να καθορίζονται τα ετήσια όρια εγκατεστημένης ισχύος κάθε κατηγορίας του ανωτέρω πίνακα η επίτευξη των οποίων αποτελεί την κύρια αιτιολογική βάση για μεταβολή των τιμών του πίνακα.

10. α) Για τις κατηγορίες 7, 8, 9, 11, 12, 13, 16 και 17 του πίνακα Α, τα επίπεδα συνολικής ισχύος σταθμών που τίθενται σε δοκιμαστική λειτουργία ή ενεργοποιείται η σύνδεσή τους μετά την 1.1.2014 και η παραγόμενη ενέργεια των οποίων θα αποζημιώνεται με τις τιμές του πίνακα αυτού έχουν ως ακολούθως:

αα) Κατηγορίες 7 και 8: στο Διασυνδεδεμένο Σύστημα 100 MW, στο Μη Διασυνδεδεμένο Σύστημα 10% επί της συνολικής εγκατεστημένης ισχύος κάθε ανεξάρτητου συστήματος,

ββ) Κατηγορία 9: 50 MW,

γγ) Κατηγορίες 11 έως 13: στο Διασυνδεδεμένο Σύστημα 40 MW,

δδ) Κατηγορίες 16 και 17: στο Διασυνδεδεμένο Σύστημα 25 MW.

β) Τα ανωτέρω επίπεδα ισχύος (MW) μπορούν να αυξάνονται με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ, λαμβάνοντας υπόψη τη μείωση του κόστους των τεχνολογιών και τη διαμόρφωση των τιμών του πίνακα A της παραγράφου 1.

γ) Η παραγόμενη ενέργεια σταθμών οι οποίοι τίθενται σε δοκιμαστική λειτουργία ή ενεργοποιείται η σύνδεσή τους μετά την 1.1.2014 καθ’ υπέρβαση των επιπέδων συνολικής ισχύος της παρούσας εγχέεται στο ηλεκτρικό Σύστημα/ Δίκτυο με όρους λειτουργίας συστήματος και αγοράς.

δ) Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ δύναται να ρυθμίζεται κάθε αναγκαίο θέμα για την εφαρμογή των διατάξεων της παρούσης παραγράφου.».

3. Οι παράγραφοι 3 και 7 του άρθρου 13 του νόμου 3468/2006 τροποποιούνται και προστίθεται παράγραφος 8 ως ακολούθως:

«3. Για την τιμολόγηση της διαθεσιμότητας ισχύος Υβριδικών Σταθμών που συνδέονται στο Δίκτυο Μη Διασυνδεδεμένων Νησιών, της ηλεκτρικής ενέργειας που απορροφούν οι σταθμοί αυτοί από το Δίκτυο Μη Διασυνδεδεμένων Νησιών, καθώς και της ηλεκτρικής ενέργειας που οι Υβριδικοί Σταθμοί εγχέουν στο Δίκτυο αυτό, ισχύουν τα ακόλουθα:

α) Η διαθεσιμότητα ισχύος των μονάδων ελεγχόμενης παραγωγής του Υβριδικού Σταθμού που συνδέεται στο Δίκτυο Μη Διασυνδεδεμένου Νησιού τιμολογείται, σε μηνιαία βάση, σε ευρώ ανά μεγαβάτ εγγυημένης ισχύος (€/MW). Η εγγυημένη ισχύς, οι χρονικές περίοδοι κατά τις οποίες παρέχεται αυτή, καθώς και η τιμή με βάση την οποία τιμολογείται η διαθεσιμότητα ισχύος, καθορίζονται στην άδεια παραγωγής του Υβριδικού Σταθμού. Για την τιμολόγηση διαθεσιμότητας ισχύος λαμβάνεται υπόψη το εκτιμώμενο κόστος κατασκευής και το σταθερό κόστος λειτουργίας νεοεισερχόμενου συμβατικού σταθμού παραγωγής στο Αυτόνομο Ηλεκτρικό Σύστημα του Μη Διασυνδεδεμένου Νησιού. Το τίμημα που λαμβάνει ο Παραγωγός για τη διαθεσιμότητα των μονάδων ελεγχόμενης παραγωγής Υβριδικού Σταθμού δεν μπορεί να υπολείπεται του τιμήματος που καταβάλλεται για τη διαθεσιμότητα των μονάδων του νεοεισερχόμενου συμβατικού σταθμού παραγωγής, με αντίστοιχη ισχύ.

Ως νεοεισερχόμενος συμβατικός σταθμός παραγωγής στο Αυτόνομο Ηλεκτρικό Σύστημα Μη Διασυνδεδεμένου Νησιού, λαμβάνεται υπόψη ο σταθμός παραγωγής ηλεκτρικής ενέργειας με χρήση συμβατικών καυσίμων, που λογίζεται ότι κατασκευάζεται κατά το χρόνο εξέτασης της αίτησης για τη χορήγηση άδειας παραγωγής ηλεκτρικής ενέργειας από Υβριδικό Σταθμό, με σκοπό την απρόσκοπτη ηλεκτροδότηση του Μη Διασυνδεδεμένου Νησιού, κατά τα προβλεπόμενα στον Κώδικα Διαχείρισης Μη Διασυνδεδεμένων Νησιών.

β) Η τιμή, με βάση την οποία τιμολογείται η ηλεκτρική ενέργεια που παράγεται από τις μονάδες ελεγχόμενης παραγωγής Υβριδικού Σταθμού που αξιοποιούν την αποθηκευμένη ενέργεια στο σύστημα αποθήκευσής του και εγχέεται στο Δίκτυο του Μη Διασυνδεδεμένου Νησιού, καθορίζεται στην άδεια παραγωγής του Υβριδικού Σταθμού. Ο καθορισμός αυτός γίνεται με βάση το μέσο οριακό μεταβλητό κόστος παραγωγής ηλεκτρικής ενέργειας που εκτιμάται ότι έχουν, κατά το χρόνο έκδοσης της άδειας παραγωγής, οι συμβατικές μονάδες του Αυτόνομου Ηλεκτρικού Συστήματος για την κάλυψη της ηλεκτρικής ενέργειας που ζητείται από το Μη Διασυνδεδεμένο Νησί και η οποία καλύπτεται, εν προκειμένω, από τις ανωτέρω μονάδες ελεγχόμενης παραγωγής του Υβριδικού Σταθμού. Η τιμή που ορίζεται στο πρώτο εδάφιο δεν μπορεί να είναι κατώτερη από την τιμή με την οποία τιμολογείται η ηλεκτρική ενέργεια που απορροφά ο Υβριδικός Σταθμός από το Δίκτυο για την πλήρωση του συστήματος αποθήκευσής του, προσαυξημένη με ποσοστό 25%. Επιπλέον της τιμής που ορίζεται στο πρώτο εδάφιο, στην άδεια παραγωγής καθορίζεται ελάχιστη τιμή για την ηλεκτρική ενέργεια που παράγεται από τις μονάδες ελεγχόμενης παραγωγής Υβριδικού Σταθμού που αξιοποιούν την αποθηκευμένη ενέργεια στο σύστημα αποθήκευσής του και εγχέεται στο Δίκτυο του Μη Διασυνδεδεμένου Νησιού. Ο προηγούμενος καθορισμός γίνεται με βάση την εγγυημένη τιμή των αιολικών σταθμών της περίπτωσης α (χωρίς χρήση κινήτρων) του Πίνακα του άρθρου 5 του παρόντος νόμου, που κάθε φορά ισχύει στα Μη Διασυνδεδεμένα Νησιά επαυξημένη κατά 50% ώστε να καλύπτονται οι απώλειες ενέργειας στον κύκλο αποθήκευσης του υβριδικού σταθμού.

γ) Η τιμή, με βάση την οποία τιμολογείται το σύνολο της ηλεκτρικής ενέργειας που απορροφά ο Υβριδικός Σταθμός από το Δίκτυο του Μη Διασυνδεδεμένου Νησιού για την πλήρωση του συστήματος αποθήκευσής του, καθορίζεται στην άδεια παραγωγής του Υβριδικού Σταθμού. Ο καθορισμός της τιμής αυτής γίνεται με βάση το μέσο μεταβλητό κόστος παραγωγής των μονάδων βάσης του Αυτόνομου Ηλεκτρικού Συστήματος του Μη Διασυνδεδεμένου Νησιού κατά το χρόνο έκδοσης της άδειας παραγωγής.

δ) Το σύνολο της ηλεκτρικής ενέργειας που οι μονάδες ΑΠΕ Υβριδικού Σταθμού εγχέουν απευθείας στο Δίκτυο του Μη Διασυνδεδεμένου Νησιού, τιμολογείται κατά τα οριζόμενα στην παράγραφο 1, ανάλογα με το είδος του σταθμού Α.Π.Ε.

ε) Η ηλεκτρική ενέργεια που παράγεται από τις μονάδες ΑΠΕ του Υβριδικού Σταθμού και εγχέεται απευθείας στο Δίκτυο Mη Διασυνδεδεμένου Νησιού, μπορεί να συμψηφίζεται με την ενέργεια που απορροφά από το Δίκτυο αυτό ο Υβριδικός Σταθμός για την πλήρωση των συστημάτων αποθήκευσής του. Το δικαίωμα συμψηφισμού αναγνωρίζεται μετά από σχετική αίτηση του παραγωγού και αναγράφεται στην οικεία άδεια παραγωγής κατά την έκδοση ή την τροποποίηση της άδειας αυτής. Στην περίπτωση αυτή, η τιμολόγηση των περιπτώσεων γ΄ και δ΄, αφορά την ηλεκτρική ενέργεια που υπολογίζεται ότι απορροφάται ή εγχέεται στο Δίκτυο, μετά τον ανωτέρω συμψηφισμό, όπως ρητά αναγράφεται στην οικεία άδεια παραγωγής.

στ) Η ετήσια αναπροσαρμογή της τιμής, με βάση την οποία τιμολογείται η ηλεκτρική ενέργεια που παράγεται από τις μονάδες ελεγχόμενης παραγωγής Υβριδικού Σταθμού που αξιοποιούν την αποθηκευμένη ενέργεια στο σύστημα αποθήκευσής του και εγχέεται στο Δίκτυο του Μη Διασυνδεδεμένου Νησιού, καθορίζεται στην άδεια παραγωγής. Ο καθορισμός γίνεται με τη χρήση συντελεστή (Συντελεστής Ρήτρας Πετρελαίου) ο οποίος περιλαμβάνει αποκλειστικά τις μεταβολές των διεθνών τιμών του πετρελαίου Brent.

7. Με απόφαση της ΡΑΕ θα αναπροσαρμόζονται κατά τα οριζόμενα στις περιπτώσεις α΄, β΄ και γ΄ της παραγράφου 3 ανά πενταετία η τιμή της ηλεκτρικής ενέργειας που παράγεται ή απορροφάται από Υβριδικό Σταθμό Α.Π.Ε. και ανά δεκαετία η τιμή της διαθεσιμότητας ισχύος του Υβριδικού Σταθμού Α.Π.Ε. διακριτά για κάθε αυτόνομο σύστημα. Οι άδειες που θα χορηγούνται θα αναφέρονται στις τιμές που ισχύουν κατά το χρόνο χορήγησής τους.

8. Για τις περιπτώσεις Υβριδικών Σταθμών Α.Π.Ε. που έχει ήδη εκδοθεί άδεια παραγωγής η ΡΑΕ οφείλει μετά από αίτημα των ενδιαφερομένων και εντός 3 μηνών από την έναρξη ισχύος του νόμου, το αργότερο, να τροποποιήσει την άδεια σύμφωνα με τα προβλεπόμενα στην παράγραφο 3.»

# Άρθρο 6

# Τροποποίηση άρθρου 27Α του ν.3734/2009

Στο τέλος του άρθρου 27Α του ν.3734/2009 (Α΄ 8) προστίθεται παράγραφος 10 ως εξής:

«10. α) Το επίπεδο συνολικής ισχύος σταθμών που τίθενται σε δοκιμαστική λειτουργία ή ενεργοποιείται η σύνδεσή τους μετά την 1.1.2014 και η παραγόμενη ενέργεια των οποίων θα αποζημιώνεται με τις τιμές του πίνακα της παραγράφου 3 ανέρχεται σε 200 MW ανά έτος μέχρι και το έτος 2020. Εάν το σύνολο της ισχύος σταθμών που τίθενται σε δοκιμαστική λειτουργία ή ενεργοποιείται η σύνδεσή τους στο τέλος εκάστου έτους υπολείπεται των 200 MW, η διαφορά προσαυξάνει το επίπεδο συνολικής ισχύος των 200 MW του επόμενου έτους.

β) Ειδικά το επίπεδο συνολικής ισχύος σταθμών που έχουν ενταχθεί στη διαδικασία αδειοδότησης κατά την έννοια του άρθρου 9 του ν.3775/2009 και σταθμών που έχουν ενταχθεί στη Διαδικασία Στρατηγικών Επενδύσεων του ν.3894/2010 και η παραγόμενη ενέργεια των οποίων θα αποζημιώνεται με τις τιμές του πίνακα ανέρχεται σε 300 MW μέχρι και το έτος 2020 και έως 100 MW ανά ενταγμένο επενδυτικό σχέδιο.

γ) Τα ανωτέρω επίπεδα ισχύος (MW) μπορούν να αναπροσαρμόζονται με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ, έως το τέλος εκάστου έτους και αφορά την επόμενη διετία λαμβάνοντας υπόψη τις κατευθύνσεις του ενεργειακού σχεδιασμού και τις ανάγκες του ενεργειακού συστήματος, την πορεία επίτευξης των στόχων που καθορίζονται βάσει του άρθρου 1 του ν. 3468/2006, τη μείωση του κόστους των τεχνολογιών και τη διαμόρφωση των τιμών του πίνακα της παραγράφου 3, όπως κάθε φορά ισχύει.

δ) Η παραγόμενη ενέργεια σταθμών οι οποίοι τίθενται σε δοκιμαστική λειτουργία ή ενεργοποιείται η σύνδεσή τους σε δεδομένο έτος καθ’ υπέρβαση των επιπέδων συνολικής ισχύος της παρούσας για το συγκεκριμένο έτος εγχέεται, για το συγκεκριμένο έτος, στο ηλεκτρικό Σύστημα / Δίκτυο με όρους λειτουργίας συστήματος και αγοράς. Η ισχύς των σταθμών του προηγούμενου εδαφίου προσμετράται στο επίπεδο συνολικής ισχύος του επόμενου έτους και η παραγόμενη ενέργεια των εν λόγω σταθμών αποζημιώνεται εφεξής με τις τιμές του πίνακα της παραγράφου 3, όπως κάθε φορά ισχύει.

ε) Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ δύναται να ρυθμίζεται κάθε αναγκαίο θέμα για την εφαρμογή των διατάξεων της παρούσης παραγράφου.

στ) Κατά παρέκκλιση των ανωτέρω, με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ δύναται το επίπεδο των 200 MW της περίπτωσης α) να επιμερίζεται στη βάση μειοδοτικής διαγωνιστικής διαδικασίας. Με την ίδια απόφαση καθορίζονται οι όροι και οι προϋποθέσεις, καθώς και λοιπά κριτήρια της διαγωνιστικής διαδικασίας για την υποβολή αιτημάτων βάσει τιμολόγησης της παραγόμενης ηλεκτρικής ενέργειας.».

# Άρθρο 7

1. Το τέλος του άρθρου 25 του ν. 3468/2006 μειώνεται σε ποσοστό 50% για σταθμούς ΑΠΕ που εντάσσονται στις διατάξεις του άρθρου 1 του παρόντος νόμου.

2. Για τα αγροτικά Φ/Β ισχύος έως 100 kW αίρεται η υποχρέωση για μη μεταβίβαση του σταθμού πριν την παρέλευση πενταετίας.

3. Το τελευταίο εδάφιο της περίπτωσης 3 της υποπαραγράφου Ι.1 της παραγράφου Ι του πρώτου άρθρου του ν. 4152/2013 (Α’ 107) αντικαθίσταται ως εξής:

«Η ισχύς της παρούσας περίπτωσης αρχίζει από την 1η Ιανουαρίου 2015».

4. Το τελευταίο εδάφιο της περίπτωσης 4 της υποπαραγράφου Ι.1 της παραγράφου Ι του πρώτου άρθρου του ν. 4152/2013 (Α’ 107) αντικαθίσταται ως εξής:

«Η ισχύς της παρούσας περίπτωσης αρχίζει από την 1η Ιανουαρίου 2015».

5. Το τελευταίο εδάφιο της περίπτωσης 3 της υποπαραγράφου Ι.2 της παραγράφου Ι του πρώτου άρθρου του ν. 4152/2013 (Α’ 107) αντικαθίσταται ως εξής:

«Ειδικά για το έτος 2014 δεν γεννάται υποχρέωση για την καταβολή του τέλους της περίπτωσης 1 για τις άδειες του προηγουμένου εδαφίου.»

6. Η παράγραφος 1 του άρθρου 14Α του ν.3468/2006 (ΦΕΚ Α’ 129) αντικαθίσταται ως εξής:

«Επιτρέπεται η εγκατάσταση φωτοβολταϊκών σταθμών και σταθμών μικρών ανεμογεννητριών από αυτοπαραγωγούς σε εγκαταστάσεις τους που συνδέονται στο Δίκτυο. Για τις περιοχές που χαρακτηρίζονται από τη Ρ.Α.Ε. ως περιοχές με κορεσμένα δίκτυα, σύμφωνα με τη διαδικασία των δύο τελευταίων εδαφίων της περίπτωσης α΄ της παρ. 5 του άρθρου 3 για την εφαρμογή του προηγούμενου εδαφίου, ο Διαχειριστής του Δικτύου μπορεί να θέτει περιορισμούς στην απορροφώμενη ισχύ για λόγους ασφάλειας της λειτουργίας του Δικτύου ή του Διασυνδεδεμένου Συστήματος. Με απόφαση του Υπουργού Περιβάλλοντος, Ενέργειας και Κλιματικής Αλλαγής, μετά από εισήγηση του Διαχειριστή και γνώμη της Ρ.Α.Ε, καθορίζονται το τρόπος με τον οποίο θα γίνεται ο συμψηφισμός της παραγόμενης και της καταναλισκόμενης ενέργειας και ειδικότερα οι χρεώσεις που θα περιλαμβάνονται στον συμψηφισμό, το χρονικό διάστημα εντός του οποίου θα υπολογίζεται ο συμψηφισμός της παραγόμενης ενέργειας με την καταναλισκόμενη ενέργεια στις εγκαταστάσεις του αυτοπαραγωγού που τροφοδοτεί ο σταθμός, ο τύπος, το περιεχόμενο και η διαδικασία κατάρτισης των συμβάσεων συμψηφισμού ηλεκτρικής ενέργειας, καθώς και κάθε ειδικότερο θέμα ή άλλη αναγκαία λεπτομέρεια για την εφαρμογή των διατάξεων της παρούσας. Το πλεόνασμα ενέργειας που προκύπτει από το συμψηφισμό του προηγούμενου εδαφίου διοχετεύεται στο Δίκτυο χωρίς υποχρέωση για οποιαδήποτε αποζημίωση στον αυτοπαραγωγό.

Με την ανωτέρω απόφαση καθορίζεται και η μοναδιαία τιμή με την οποία θα υπολογίζεται η αποζημίωση για το πλεόνασμα της ενέργειας η οποία θα καταβάλλεται από τους Προμηθευτές, υπέρ του Ειδικού Λογαριασμού του άρθρου 40 του ν.2773/1999 (ΦΕΚ Α’ 286)».

7. Στο τέλος του άρθρου 8 του ν. 3468/2006 (Α΄129), προστίθεται παράγραφος 17 ως ακολούθως:

«17. Με κοινή απόφαση των Υπουργών Περιβάλλοντος, Ενέργειας και Κλιματικής Αλλαγής και Ανάπτυξης, Ανταγωνιστικότητας και Ναυτιλίας, τα έργα και δραστηριότητες παραγωγής ενέργειας με χρήση ανανεώσιμων πηγών ενέργειας κατατάσσονται σε κατηγορίες, ανάλογα με τους βαθμούς όχλησης, που αναφέρονται στα πολεοδομικά διατάγματα.»

8. Το άρθρο 3 «Μεταφορά θέσης εγκατάστασης» του ν. 4203/2013 (Α΄235) αντικαθίσταται ως εξής:

«1. Σε περιπτώσεις όπου, μετά τη χορήγηση της άδειας παραγωγής ή της Προσφοράς Σύνδεσης για σταθμό παραγωγής ηλεκτρικής ενέργειας από Α.Π.Ε. ή ΣΗΘΥΑ των άρθρων 3 και 4 του ν. 3468/2006 αντίστοιχα, μεταβάλλεται το νομικό ή κανονιστικό πλαίσιο χωροθέτησης με αποτέλεσμα να μην είναι δυνατή η εγκατάσταση του σταθμού στη θέση που είχε αρχικά προβλεφθεί, είναι δυνατή η άπαξ μεταβολή του τόπου εγκατάστασης, μετά από αίτημα του ενδιαφερομένου για τροποποίηση της άδειας παραγωγής ή της Προσφοράς Σύνδεσης αντίστοιχα.

2. H νέα θέση εγκατάστασης πρέπει να είναι εντός των ορίων της οικείας Περιφέρειας, στην οποία βρισκόταν η αρχική θέση εγκατάστασης και στην οποία δεν είναι δυνατή πλέον η εγκατάσταση του σταθμού για τους λόγους που αναφέρονται στην ανωτέρω παράγραφο.

3. Η μεταφορά της θέσης εγκατάστασης πραγματοποιείται κατόπιν αιτήσεως από τον ενδιαφερόμενο προς την οικεία αποκεντρωμένη Διοίκηση στα όρια της οποίας εγκαθίσταται ο σταθμός και έκδοσης απόφασης για την μεταφορά της θέσης εγκατάστασης. Η αίτηση πρέπει να συνοδεύεται από νόμιμο αποδεικτικό στοιχείο αποκλειστικής χρήσης του γηπέδου και κάθε άλλου ακινήτου που συνδέεται με την κατασκευή και την λειτουργία του σταθμού. Η απόφαση του προηγούμενου εδαφίου κοινοποιείται στον αρμόδιο Διαχειριστή.

4. Στις περιπτώσεις του παρόντος άρθρου συνεχίζεται η διαδικασία υλοποίησης της επένδυσης κατόπιν της κατά προτεραιότητα έκδοσης ή τροποποίησης των σχετικών αδειών και εγκρίσεων, καθώς και της Προσφοράς Όρων Σύνδεσης από τον αρμόδιο Διαχειριστή ανεξαρτήτως τεχνολογίας Α.Π.Ε. ή ΣΗΘΥΑ και ανάλογης κατά προτεραιότητα σύναψης ή τροποποίησης των Συμβάσεων Σύνδεσης και Πώλησης. Η έκδοση ή τροποποίηση των αδειών, εγκρίσεων και Προσφορών καθώς και η σύναψη ή τροποποίηση των Συμβάσεων του προηγούμενου εδαφίου γίνεται εντός αποκλειστικής προθεσμίας τριάντα (30) ημερών από την ημερομηνία υποβολής του σχετικού αιτήματος.

5. Η σύμβαση πώλησης ηλεκτρικής ενέργειας για τους σταθμούς παραγωγής ηλεκτρικής ενέργειας του παρόντος άρθρου συνάπτεται για είκοσι (20) έτη, συνομολογείται με τιμή αναφοράς που αναγράφεται στον πίνακα του άρθρου 27Α του ν. 3734/2009 και αντιστοιχεί στην τιμή που ισχύει κατά την ημερομηνία έναρξης της δοκιμαστικής λειτουργίας ή, αν δεν προβλέπεται περίοδος δοκιμαστικής λειτουργίας, κατά την ημερομηνία ενεργοποίησης της σύνδεσης του σταθμού, προσαυξημένη κατά 10%.

6. Στο χρονικό διάστημα των τριάντα (30) μηνών του άρθρου 4 του ν. 3468/2006 δεν υπολογίζεται το χρονικό διάστημα που μεσολαβεί από τη μεταβολή του νομικού ή κανονιστικού πλαισίου χωροθέτησης της παραγράφου 1 μέχρι την έκδοση της απόφασης για την μεταφορά της θέσης εγκατάστασης της παραγράφου 3.»

ΚΕΦΑΛΑΙΟ Β

ΛΟΙΠΕΣ ΔΙΑ**Τ**ΑΞΕΙΣ

# Άρθρο 8

# Ρυθμίσεις θεμάτων ΑΣΦΑ

1. Με Απόφαση του Υπουργού Περιβάλλοντος, Ενέργειας και Κλιματικής Αλλαγής, η οποία δημοσιεύεται στην Εφημερίδα της Κυβερνήσεως, ορίζονται η διαδρομή και εγκατάσταση των αγωγών φυσικού αερίου για τα έργα των Ανεξάρτητων Συστημάτων Φυσικού Αερίου (ΑΣΦΑ).

2. Οι διατάξεις των άρθρων 165 έως 172, 173 παρ. 1, 174 και 175 του ν. 4001/2011 (Α’ 179) εφαρμόζονται και για τα έργα των αγωγών της προηγούμενης παραγράφου.

3. Όπου στις διατάξεις της παραγράφου 2 αναφέρεται η εταιρεία “TRANS BALKAN PIPELINE BV”, νοείται η εταιρεία η οποία είναι κάτοχος άδειας ΑΣΦΑ. Όπου στις διατάξεις της παραγράφου 2 αναφέρεται ο «Γενικός Γραμματέας της Αποκεντρωμένης Διοίκησης Μακεδονίας-Θράκης», εννοείται ο Γενικός Γραμματέας της αντίστοιχης Αποκεντρωμένης Διοίκησης εντός των ορίων της οποίας διέρχονται οι αγωγοί των έργων της παραγράφου 1 του παρόντος άρθρου.

4. Με Απόφαση του Υπουργού Περιβάλλοντος, Ενέργειας και Κλιματικής Αλλαγής, η οποία δημοσιεύεται στην Εφημερίδα της Κυβερνήσεως, χορηγούνται οι άδειες εγκατάστασης και λειτουργίας των έργων της παραγράφου 1 του παρόντος άρθρου.

5. Η παράγραφος 5 του άρθρου 166 του ν. 4001/2011 αντικαθίσταται ως εξής:

«5. Η απόφαση του Γενικού Γραμματέα της Αποκεντρωμένης Διοίκησης Μακεδονίας - Θράκης της παραγράφου 4 για τον καθορισμό της αξίας των εκτάσεων εκδίδεται μέσα σε έξι μήνες από τη δημοσίευση στην Εφημερίδα της Κυβερνήσεως της απόφασης του Υπουργού Περιβάλλοντος, Ενέργειας και Κλιματικής Αλλαγής για τη διαδρομή και εγκατάσταση του αγωγού ή για την προσωρινή κατάληψη και χρήση των ανωτέρω ζωνών.»

6. Η παράγραφος 1 του άρθρου 168 του ν. 4001/2011 αντικαθίσταται ως εξής:

«1. Αν παραβλάπτεται η συνήθης εκμετάλλευση του ακινήτου ή προκαλούνται ζημιές στα τυχόν επικείμενα κτίσματα, δένδρα, φυτά και καρπούς και κάθε άλλου είδους εγκαταστάσεις επ` αυτού, όπως και για τις απαγορεύσεις και δεσμεύσεις των ακινήτων που προβλέπονται στις παραγράφους 1, 2 και 3 του άρθρου 166 και στην παράγραφο 1 του άρθρου 167, καταβάλλεται στον δικαιούχο, κατά το μέτρο της βλάβης που αυτός υφίσταται, χρηματική αποζημίωση, η οποία συνίσταται στην πλήρη αποκατάσταση οποιασδήποτε ζημίας ή φθοράς. Για την αναγνώριση των δικαιούχων εφαρμόζονται οι διατάξεις των άρθρων 26 και 27 του ν. 2882/2001 (Α` 17), όπως ισχύει. Η χρηματική αποζημίωση ορίζεται με απόφαση του Γενικού Γραμματέα της Αποκεντρωμένης Διοίκησης Μακεδονίας - Θράκης το βραδύτερο μέσα σε έξι μήνες από τη δημοσίευση στην Εφημερίδα της Κυβερνήσεως της απόφασης του Υπουργού Περιβάλλοντος, Ενέργειας και Κλιματικής Αλλαγής για τη διαδρομή και εγκατάσταση του αγωγού ή για την προσωρινή κατάληψη και χρησιμοποίηση για την εγκατάσταση του αγωγού και άλλης εδαφικής ζώνης.»

7. Στο άρθρο 171 του ν. 4001/2011 προστίθεται νέα παράγραφος 4 ως εξής:

«4. Στην προβλεπόμενη στην παράγραφο 1 αναγκαστική απαλλοτρίωση ακινήτων εφαρμόζονται αναλόγως οι διατάξεις της παραγράφου 5 του άρθρου 9 και της παραγράφου 11 του άρθρου 19 του ν. 2882/2001.»

8. Στην παράγραφο 6 του άρθρου 29 του ν. 3734/2009 (Α’ 8) προστίθενται νέα εδάφια ως εξής:

«Σε περιοχές εκτός εγκεκριμένου σχεδίου πόλεως, απαγορεύεται κάθε είδους δόμηση και χορήγηση οικοδομικών αδειών εντός ζώνης πλάτους διακοσίων (200) μέτρων εκατέρωθεν του άξονα εγκατεστημένου αγωγού φυσικού αερίου υψηλής πίεσης, εφόσον η εν λόγω δόμηση ή χορήγηση οικοδομικής άδειας θα είχε ως αποτέλεσμα την αλλαγή της ζώνης κατηγορίας κατασκευής και τοποθέτησης του αγωγού, λόγω μεταβολής του περιβάλλοντος του αγωγού, σύμφωνα με τα οριζόμενα στην υπ' αριθμ. Δ3/Α/οικ.4303/22-02-2012 απόφαση του Υφυπουργού Περιβάλλοντος, Ενέργειας και Κλιματικής Αλλαγής (Β’ 603).

Μετά την έκδοση της απόφασης του Υπουργού Περιβάλλοντος, Ενέργειας και Κλιματικής Αλλαγής για τη διαδρομή και εγκατάσταση του αγωγού της παραγράφου 1 του άρθρου 165 του ν. 4001/2011 (Α’ 179) ή για την προσωρινή κατάληψη και χρησιμοποίηση για την εγκατάσταση του αγωγού και άλλης εδαφικής ζώνης της παραγράφου 3 του άρθρου 166 του ν. 4001/2011, ο διαχειριστής συστήματος μεταφοράς φυσικού αερίου δεν θα υποχρεούνται να μεταβάλει τις προδιαγραφές ασφαλείας ή τον εγκεκριμένο μέγιστο συντελεστή σχεδιασμού του αγωγού ή να εφαρμόζει άλλα μέτρα προστασίας, αν μεταβληθεί το περιβάλλον του αγωγού, λόγω ανοικοδόμησης κατά παράβαση της απαγόρευσης του προηγούμενου εδαφίου.

# Άρθρο 9

# Ρυθμίσεις θεμάτων προσωπικού ΔΕΗ Α.Ε. και θυγατρικών της

1. Μετά το τρίτο εδάφιο της παραγρ. 1 του άρθρου 11 του ν. 3833/2010 (Α΄ 40), όπως ισχύει, προστίθεται νέο εδάφιο ως εξής:

«Ειδικά για τη ΔΕΗ Α.Ε και τις θυγατρικές της, ο λόγος 1 προς 5 (μία πρόσληψη ανά πέντε αποχωρήσεις) για τα έτη 2011 έως και 2016, υπολογίζεται κατά Εταιρεία ξεχωριστά και όχι στο σύνολο των φορέων της παρ. 1 του άρθρου 1 του ν. 3812/2009. Ο ανωτέρω περιορισμός δεν ισχύει για τις προσλήψεις από Προκηρύξεις της ΔΕΗ Α.Ε και των θυγατρικών της που εκδόθηκαν πριν τη θέση σε ισχύ του Ν. 3833/2010».

2. Το πρώτο εδάφιο του άρθρου 15 του ν. 4237/2014 (Α΄ 36) αντικαθίσταται ως ακολούθως:

«Διατηρούνται σε ισχύ οι διατάξεις των άρθρων 102, 103 και 104 του ν. 4001/2011, που αναφέρονται στα εργασιακά και ασφαλιστικά δικαιώματα του πάσης φύσεως προσωπικού της ΑΔΜΗΕ Α.Ε.».

ΚΕΦΑΛΑΙΟ Γ

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑ**Τ**ΑΞΕΙΣ

**Άρθρο 10**

**Καταργούμενες Διατάξεις**

1. Η περίπτωση γ της παραγράφου 1 και η παράγραφος 6 του άρθρου 13 του ν. 3468/2006 καταργούνται.

2. Η περίπτωση β΄ του παραγράφου 5 του άρθρου 27 Α του ν.3734/2009 καταργείται.

3. Η παράγραφος 4 του άρθρου 3 της από 4.6.2009 κοινής υπουργικής απόφασης με θέμα «Ειδικό Πρόγραμμα Ανάπτυξης Φωτοβολταϊκών Συστημάτων σε κτιριακές εγκαταστάσεις και ιδίως σε δώματα και στέγες κτιρίων» (Β΄ 1079) καταργείται.

4. Η υποπαράγραφος 1 της υποπαραγράφου Ι.2 της παραγράφου Ι του πρώτου άρθρου του ν. 4093/2012 (Α’ 222) και η περίπτωση 8 της υποπαραγράφου Ι.4 της παραγράφου Ι του πρώτου άρθρου του ν. 4152/2013 (Α’ 107) καταργούνται.

5. Στο τέταρτο εδάφιο της παραγράφου 13 του άρθρου 8, του ν. 3468/2006 (Α΄129), διαγράφεται το κείμενο της δεύτερης παύλας: «0,5MW για σταθμούς ηλεκτροπαραγωγής με χρήση βιομάζας, βιοαερίου και βιοκαυσίμων».

6. Οι παράγραφοι 1 έως 4 του άρθρου 55 του ν. 4223/2013 (Α΄ 287) καταργούνται.

7. Η υπουργική απόφαση με αρ. πρωτ. Υ.Α.Π.Ε./Φ1/2300/οικ.16932/9.8.2012 (Β΄ 2317) «Αναστολή διαδικασίας αδειοδότησης και χορήγησης προσφορών σύνδεσης για φωτοβολταϊκούς σταθμούς, λόγω κάλυψης των στόχων που έχουν τεθεί με την απόφαση Α.Υ./Φ1/οικ.19598/01.10.2010 του Υπουργού Π.Ε.Κ.Α.» καταργείται.

8. «Η προθεσμία του δευτέρου εδαφίου του άρθρου 21 του νόμου 4123/2014 (Α’ 43) παρατείνεται μέχρι την 31η Μαρτίου 2015 για τη μη επιβολή κυρώσεων στους υπόχρεους τήρησης αποθεμάτων έκτακτης ανάγκης του άρθρου 19 του ιδίου νόμου στα παρακάτω προϊόντα των κατηγοριών της παραγράφου 1 του άρθρου 3 του ν. 3054/2002 (Α’ 230):

α. Άσφαλτος (κατηγορία IV)

β. υγραέρια – LPG (κατηγορία V)

γ. Λιπαντικά (κατηγορία VI)»

9. Στο άρθρο 82 του ν. 4001/2011 προστίθεται παράγραφος 4 ως εξής:

«4. Πελάτες που είχαν καταταγεί στην κατηγορία Μεγάλων Πελατών, κατά την έννοια της περίπτωσης ιζ΄ της παραγράφου 2 του άρθρου 2, έως την 31 Δεκεμβρίου 2012, παραμένουν στην κατηγορία αυτή έως και την 31η Δεκεμβρίου 2015.».

# Άρθρο 11

# Έναρξη ισχύος

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός εάν ορίζεται διαφορετικά στις επιμέρους διατάξεις του.

Αθήνα, Μαρτίου 2014

|  |  |  |
| --- | --- | --- |
| **Οι Υπουργοί** | | |
| **Οικονομικών**  Ιωάννης Στουρνάρας | **Διοικητικής Μεταρρύθμισης και Ηλεκτρονικής Διακυβέρνησης,**  Κυριάκος Μητσοτάκης | |
| **Εργασίας, Κοινωνικής Ασφάλειας και Πρόνοιας**  Ιωάννης Βρούτσης | | **Περιβάλλοντος, Ενέργειας**  **και Κλιματικής Αλλαγής**  Ιωάννης Μανιάτης |